তার দেয়া তথ্যের ভিত্তিতে রাজধানী থেকে নাজিম উদ্দিন ও উজ্জ্বল নামে আরও দুজনকে গোয়েন্দা পুলিশ গ্রেপ্তার করে। পরে দুপুরে রাজধানীর মিন্টো রোডস্থ গোয়েন্দা কার্যালয়ে সাংবাদিকদের সামনে তাদের হাজির করা হয়। এ সময় সাংবাদিকদের বিভিন্ন প্রশ্নের মুখে বায়েজিদ হত্যাকাণ্ডের কথা স্বীকার করে বলে, ইমাম এসহাক হত্যাকাণ্ডে অংশ নেই তিন জন। এদের মধ্যে  একজন তার ভগ্নিপতি। তার নাম একরাম। অন্যজনকে চিনি না। ওই দুজনের হুকুমে আমি ইমামের দু পা টেনে ধরি। এ সুযোগে একরামসহ অন্যজন ইমামের দুহাত পিঠমোড়া করে বাঁধে। এরপর তারা ইমামের নাক, মুখ ও চোখসুদ্ধ কাপড় দিয়ে পেঁচায়। তার ওপর দিয়ে শক্ত করে কয়েক রাউন্ড স্কচটেপ লাগায়। এ কাজের জন্য আমাকে তারা ২০ হাজার টাকা দেয়। এর আগে গোয়েন্দা কার্যালয়ে অনুষ্ঠিত সংবাদ সম্মেলনে মহানগর গোয়েন্দা পুলিশের ডিসি (দক্ষিণ) মো. মনিরুল ইসলাম বলেন, দুই বছরের মধ্যে এমন পরিকল্পিত খুনের ঘটনা পাওয়া যায়নি। ইমামকে খুন করার জন্য খুনিরা অবিশ্বাস্য  পরিকল্পনা করে। খুনের নিরাপদ জায়গার জন্য তারা নতুন বাসা ভাড়া করে। বাসা ভাড়া নেয়ার জন্য আসল নাম-পরিচয় গোপন করে ছদ্ম নাম ও পরিচয় দেয়। গোয়েন্দারা জানান, একটি লবণের কারখানার মালিকানা নিয়ে বিরোধের জের ধরে হাফেজ এসহাককে খুন করা হয়।